  ИА «Удмуртия» Пичи Пурга ёросысь Бӧдья гурт вӧзысь жуг-жаг люкан интыез ар но ӝыны ӵоже тазатозы. Свалкаез утялтыны куриз Удмуртиысь Вылӥ суд. Али со ворсамын. Тазатон ужъёсъя ӵектос дасяны ёрос администрацилы ӝыны ар сётэмын. Собере эшшо ар висъямын сое быдэстон понна. Иворъёсъя «Удмуртия» агентстволы со сярысь вераз Пичи Пурга ёрос администрацилэн тӧроезлэн воштӥсез Сергей Занчаров. «Ӵектосэз дасяны 3 миллион манетлэсь ятыр коньдон кулэ луоз. Сое «Управляющая компания в ЖКХ» муниципал предприятиен люкомы. Ӵапак со свалка кылдэм интывыл понна кылкутэ», — вераз Занчаров. Тазатоно музъемлэн быдӟалаез — 100 метр пала кузьдалаезъя но 60 метр пала пасьталаезъя. Тулыс жаг куян интыез сюен согыны но котыраз писпуос мерттыны чакламын. Тегъёс: жуг-жаг ПичиПурга суд  